(Ministru kabineta

202\_. gada \_\_\_. \_\_\_\_\_\_\_\_\_\_

rīkojums Nr. \_\_\_\_)

**AZARTSPĒĻU UN IZLOŽU POLITIKAS PAMATNOSTĀDNES**

**2021.-2027.GADAM**

**Saturs**

[**1.** **Pamatnostādņu kopsavilkums** 3](#_Toc44064082)

[**2.** **Politikas mērķis** 3](#_Toc44064083)

[**3.** **Politikas rezultāti un rezultatīvie rādītāji** 4](#_Toc44064084)

[**4.** **Rīcības virzieni un uzdevumi** 5](#_Toc44064085)

[**6.** **Teritoriālā perspektīva** 15](#_Toc44064086)

[**7.** **Ietekme uz valsts un pašvaldību budžetiem** 15](#_Toc44064087)

## **Pamatnostādņu kopsavilkums**

Azartspēļu un izložu nozares (turpmāk – AI nozare) darbība tiek regulēta atbilstoši Azartspēļu un izložu likumam (turpmāk – AIL), kas stājās spēkā 2006.gada 1.janvārī, kā arī uz AIL pamata izdotajiem Ministru kabineta noteikumiem. Uz AI nozari attiecas arī citi Latvijas un Eiropas Savienības (turpmāk – ES) tiesību akti, tajā skaitā likuma “Par izložu un azartspēļu nodevu un nodokli” regulējums un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējums attiecībā uz azartspēļu un izložu organizētāja tiesībām un pienākumiem noziedzīgi iegūtu līdzekļu legalizācijas un terorisma finansēšanas novēršanā.

ES līmenī AI nozare ir atzīta kā īpaša rakstura saimnieciska darbība, kura ņem vērā katras dalībvalsts īpatnības un tradīcijas – tās regulējums nav harmonizēts ES līmenī un ir katras dalībvalsts kompetencē. AI nozares regulējumam jāpiemēro subsidiaritātes princips un tam jābūt regulējuma pamatā, ņemot vērā dalībvalstu atšķirīgās tradīcijas un kultūru. Neskatoties uz to, ka azartspēļu nozares regulējums nav harmonizēts, ievērojot sekas, kas var ietekmēt indivīdu, Eiropas Komisija ir izstrādājusi vairākus dokumentus, kas var tikt izmantoti, strādājot pie nacionālā regulējuma pilnveidošanas.

Azartspēļu un izložu politikas pamatnostādnēs (turpmāk – Pamatnostādnes) izvērtēta esošā situācija azartspēļu un izložu jomā un attiecīgi izklāstītas konstatētās problēmas un iespējamie to risinājumu varianti. Pamatnostādnēs ietverti rīcības virzieni sabiedrības aizsardzības (ieskaitot atkarības no azartspēlēm un izlozēm novēršanas un profilakses pasākumus), reklāmas ierobežojumu, nelegālo un nelicencēto azartspēļu un izložu mazināšanas, azartspēļu pieejamības ierobežošanas (ieskaitot to fizisko izvietojumu), nozares uzraudzības, kā arī jaunāko nozares tendenču jautājumos.

## **Politikas mērķis**

Pamatnostādņu izstrādes mērķis ir veicināt sabiedrības interešu aizstāvību, mazinot ar azartspēlēm un izlozēm saistītos riskus, nodrošinot kontrolētu, caurskatāmu, legālu, sociāli atbildīgu un atkarības riskus neradošu azartspēļu un izložu organizēšanas vidi.

## **Politikas rezultāti un rezultatīvie rādītāji**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1. Politikas rezultāts (PR) - Samazinās azartspēļu un izložu problemātisko spēlētāju skaits** | | | | | | | | | |
| **Rezultatīvais rādītājs (RR)** | | **Rādītāja svara koeficients** | **2021.gads** | | **2022.gads** | | **2023.gads** | | **2027.gads** |
| 1. Pozitīvi ietekmēto problemātisko vai potenciāli problemātisko spēlētāju skaits (% no visiem potenciāli problemātiskajiem un problemātiskajiem spēlētājiem) | | 1,  tajā skaitā: | 75% | | 80% | | 85% | | 90% |
| * 1. Konkrētai spēlētāju kategorijai tiek liegta iespēja piedalīties azartspēlēs un izlozēs. | | 0,25 | 0 | | 80% | | 85% | | 90% |
| * 1. Azartspēļu un izložu spēlētāja paškontroles mehānisms. | | 0,1 | 0 | | 90% | | 100% | | 100% |
| * 1. Azartspēļu norises vietu teritoriālā ierobežošana, ievērojot samērīgumu un samazinot iespējamo tiesvedību skaitu. | | 0,2 | 0 | | 10% | | 20% | | 100% |
| * 1. Netiek veicināta pārmērīga interese par azartspēlēm un izlozēm. | | 0,2 | 0 | | 80% | | 85% | | 90% |
| * 1. Personām ir izpratne par azartspēļu un izložu kaitīgo ietekmi | | 0,1 | 0 | | 70% | | 80% | | 90% |
| * 1. Mazināta atkarība no azartspēlēm un izlozēm (% no esošo problemātisko spēlētāju skaita gadā). | | 0,15 | 10% | | 15% | | 20% | | 25% |
|  | Latvijas Nacionālā attīstības plānā 2021. – 2027.gadam kā prioritāte ir izvirzītas “Stipras ģimenes, veseli un aktīvi cilvēki”, paredzot rīcības virziena “Psiholoģiskā un emocionālā labklājība” rīcības mērķi “Psiholoģiskās un emocionālās labklājības veicināšana cilvēku atbalstam krīzes situācijās, individuālā potenciāla attīstībai un deviantas uzvedības veidošanās risku mazināšanai, nostiprinot veselību kā vērtību”, izvirzot citā starpā kā uzdevumu – “pierādījumos balstīti efektīvi un inovatīvi risinājumi atkarību izraisošo vielu un **procesu izplatības** ierobežošanai, […], uzlabojot sabiedrības kognitīvās spējas un psihisko veselību”. | | | | | | | | |
| **2. Politikas rezultāts (PR) – Atbildīga un godīga uzņēmējdarbības vide** | | | | | | | | | |
| **Rezultatīvais rādītājs (RR)** | | | **2021.gads** | **2022.gads** | | **2023.gads** | | **2027.gads** | |
| 1. Latvijā nelicencēto interaktīvo azartspēļu un izložu organizētāju piedāvātas spēles (% no kopējā azartspēļu un izložu tirgus). | | | 30% | 25% | | 20% | | 20% | |
| 2. Mazināta sabiedrības motivācija piedalīties Latvijā nelicencēto interaktīvo azartspēļu un izložu organizētāju piedāvātajās spēlēs. | | | 2% | 90 % | | 90% | | 90% | |
| 3. Uzņēmējdarbības vides pilnveidošana, t.sk. administratīvā sloga mazināšana, centralizējot lēmuma pieņemšanu par azartspēļu organizēšanu (% samazinājums informācijas pieprasījumiem pašvaldībām un pārsūdzēto lietu skaits tiesās). | | | 5% | 5% | | 10% | | 10% | |
| **3. Politikas rezultāts (PR) – Pilnveidota AI nozares uzraudzība** | | | | | | | | | |
| **Rezultatīvais rādītājs (RR)** | | | **2021.gads** | **2022.gads** | | **2023.gads** | | **2027.gads** | |
| 1. Efektīvāka azartspēļu un izložu reklāmu kontrole (ierobežotas neatļautās darbības AI nozarē, %). | | | 10% | 30% | | 50% | | 90% | |
| 2. Samazināts sabiedrības sūdzību skaits par % (pret 2020.gadu). | | | 20% | 20% | | 20% | | 20% | |

## **Rīcības virzieni un uzdevumi**

|  |  |  |  |  |  |
| --- | --- | --- | --- | --- | --- |
| 1. Rīcības virziens – **Atkarības profilakses, preventīvie, problemātiskā spēlētāja atbalsts un sabiedrības izglītojoši pasākumi** | | | | | |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Īstenot valsts mēroga sabiedrības informēšanas pasākumus par procesu atkarības riskiem un pieejamo palīdzību iedzīvotājiem, kuri cieš no procesu atkarības. | 2027. | VM, Slimību profilakses un kontroles centrs (turpmāk – SPKC) | IAUI | 1.PR (5.RR) |
| 2. | Nodrošināt pašvaldībās veselības veicināšanas un profilakses pasākumus procesu atkarības (tostarp azartspēļu atkarības) risku mazināšanai. | 2027. | SPKC | IAUI, pašvaldības | 1.PR (5.RR) |
| 3. | Izvērtēt iespēju paplašināt konsultatīvā tālruņa smēķēšanas atmešanai darbību, nodrošinot telefonisku atbalstu arī iedzīvotājiem, kuri vēršas pēc palīdzības procesu atkarības, tai skaitā patoloģiskas azartspēļu spēlēšanas tieksmes rezultātā. | 2021. | SPKC, VM |  | 1.PR (6.RR) |
| 4. | Īstenot izglītojošas profilakses programmas skolās par procesu atkarības riskiem, adaptējot labās prakses programmas modeli no citām valstīm:  1) izstrādāt materiālus izglītojošām skolu prevencijas programmām skolēniem, programmu vadītājiem;  2) apmācīt programmu vadītājus;  3) īstenot programmu vispārizglītojošās skolās Latvijā. | 2022. | SPKC, VM, | Izglītības un zinātnes ministrija (turpmāk – IZM) | 1.PR (5.RR) |
| 5. | Īstenot iedzīvotāju paradumu monitoringu, veicot regulārus pētījumus par atkarības izraisošo procesu lietošanas tendencēm un paradumiem valstī. | 2024. | SPKC, VM |  | 1.PR (5.RR, 6.RR) |
| 6. | Pilnveidot valsts mēroga sabiedrības informēšanas pasākumus par IAUI piedāvātajiem psihologu pakalpojumiem, pašatteikušos personu/spēlētāju reģistru. | 2021. | IAUI |  | 1.PR (5.RR) |
| 7. | Uzlabot pieejamību valsts apmaksātai Minesotas stacionārās ārstēšanas programmai personām, kurām diagnosticēta patoloģiska tieksme uz azartspēlēm, palielinot apmaksāto ārstēšanas vietu skaitu (aptuveni par 100 pacientiem gada laikā). | 2021. | VM | VSIA “Rīgas Psihiatrijas un narkoloģijas centrs” (turpmāk – RPNC) | 1.PR (4.RR) |
| 8. | Nodrošināt valsts apmaksātas veselības vai klīnisko psihologu vadītas ambulatorās atbalsta grupas personām, kurām diagnosticēta patoloģiska tieksme uz azartspēlēm. | 2021. | VM | RPNC | 1.PR (6.RR) |
| 9. | Īstenot apmācības klīniskajiem un veselības psihologiem, lai pilnveidotu profesionālās zināšanas un iemaņas attiecībā uz palīdzības sniegšanu izložu un azartspēļu spēlētājiem, tai skaitā personām, kurām raksturīga patoloģiska tieksme uz azartspēļu spēlēšanu. | 2021. | VM, RPNC, IAUI |  | 1.PR (6.RR) |
| 10. | Noteikt vecuma ierobežojumu dalībai azartspēlēs no 21 gada vecuma. | 2021. | FM | IAUI | 1.PR (1.RR) |
| 11. | Normatīvajos aktos noteikt vecuma ierobežojumu piedalīties izlozēs personām, kas nav sasniegušas 18 gadus, nodrošinot personu apliecinošu dokumentu pārbaudi tirdzniecības vietās. | 2021. | FM | IAUI | 1.PR (1.RR) |
| 12. | Normatīvajos aktos noteikt ierobežojumu darba laikam azartspēlēm, sākot no 6.00 līdz 9.00, izņemot totalizatoru un derību likmju pieņemšanas vietas. | 2021. | FM | IAUI | 1.PR (6.RR) |
| 13. | Ieviest “zemes” azartspēļu spēlētāju reģistrācijas prasību. | 2022. | FM | IAUI | 1.PR (4.RR) |
| 14. | Ieviest “zemes” azartspēļu spēlētāju personificētās “gudrās kartes” (ang. *smart card*). Normatīvajos aktos noteikt prasības “zemes” azartspēļu organizētājam nodrošināt, ka spēlētāja reģistrācijas posmā spēlētājs var pēc noklusējuma noteikt naudas depozīta maksimālās summas ierobežojumus, kā arī pagaidu ierobežojumus. | 2025. | FM | IAUI | 1.PR (3.RR, 6.RR) |
| 15. | Pašvaldībām izstrādāt priekšlikumus alternatīvo brīvā laika pavadīšanas veidu integrācijai teritorijās, kur azartspēļu zāle ir vieglāk pieejama alternatīva salīdzinājumā ar citām brīvā laika pavadīšanas iespējām, tajā skaitā izmantojot pašvaldību rīcībā esošo infrastruktūru. | 2021. | VARAM | VM, IZM, KM | 1.PR (3.RR) |
| 16. | Precizēt azartspēļu nozares un izložu jomas normatīvo regulējumu, nepārprotami nosakot, kādus azartspēļu organizētāju piedāvātos brīvprātīgās sadarbības programmas elementus ir atļauts un ir aizliegts izmantot.  Brīvprātīgās sadarbības programmas elementus ir atļauts izmantot pirms 2025.gada, ja azartspēļu organizētāji var izpildīt 17., 18., 19. punktā minētos pienākumus, kā arī “zemes” azartspēlēs ieviestas 14.punktā minētās kartes. | 2022. | FM | IAUI | 1.PR (2.RR, 4.RR) |
| 17. | Noteikt azartspēļu un izložu organizētājiem pienākumu brīvprātīgās sadarbības programmā ar spēlētājiem iekļaut atbildīgas spēles rīkus un nosacījumus, nodrošinot, ka sadarbības programmas dalībnieks nevar piedalīties spēlē vai turpināt spēli, ja nav tos izmantojis. | 2025. | FM | IAUI | 1.PR (2.RR, 4.RR) |
| 18. | Azartspēļu un izložu organizētājiem, piedāvājot sadarbības programmu, noteikt pienākumu novērtēt spēlētāja uzvedību un ierobežot azartspēļu vai izložu spēlētāja spēlēšanu, ja ir identificētas problēmspēlētāja pazīmes. | 2025. | FM | IAUI | 1.PR (1.RR, 6.RR) |
| 19. | Noteikt azartspēļu un izložu organizētājiem pienākumu apkopot nepersonalizēto informāciju par sadarbības programmas dalībniekiem par pārskata gadu un minēto informāciju reizi gadā līdz nākamā gada 1.martam nodod IAUI AI nozares monitoringam. | 2025. | FM | IAUI | 1.PR (6.RR) |
| 20. | Paredzēt normatīvajā regulējumā smēķēšanas aizliegumu azartspēļu zālēs un kazino, izņemot uz pamatnostādņu apstiprināšanas dienu speciāli paredzētajās smēķēšanas telpās, kur nodrošināta pastiprināta gaisa ventilācija. | 2021. | FM | IAUI | 1.PR (6.RR) |
| 21. | Noteikt normatīvajā regulējumā ierobežojumu azartspēļu spēlēšanas laikā alkohola piedāvāšanai par brīvu. | 2021. | FM | IAUI | 1.PR (6.RR) |
| 22. | Noteikt normatīvajā regulējumā azartspēļu un izložu organizētājiem pienākumu konstruktīvi nodalīt azartspēļu organizēšanas vietās ēdināšanas sniegšanas pakalpojumu telpas no telpām, kurās tiek spēlētas azartspēles. | 2021. | FM | IAUI | 1.PR (6.RR) |
| 23. | Nodefinēt riskanta spēlētāja pazīmes. Izcelt ievainojamāko personu segmentu un nodrošināt tā uzvedības monitoringam īpašu uzraudzību.  Ieviest automātisko azartspēļu atkarības līmeņa un uzvedības monitoringa analītisko rīku, kas ļauj identificēt riskantos spēlētājus, kuriem vēl nav diagnosticēta procesu atkarība. | 2022.  2023. | FM | IAUI, SPKC, VM | 1.PR (1.RR, 6.RR) |
| 24. | Veikt regulāros pētījumus par indicētās profilakses īstenotām programmām procesu atkarības (it īpaši azartspēļu atkarībai interaktīvajā vidē) novēršanai citās valstīs, kas atbilst labās prakses principiem, piedāvājot ieviešanai Latvijā strukturētu, teorijā balstītu un empīriski pamatotu (novērtētu) programmu (turpmāk – interaktīvās intervences programmu). Programmu nepieciešams pielāgot Latvijas apstākļiem. | 2021., 2025. | FM | IAUI, SPKC, VM | 1.PR (1.RR, 6.RR) |
| 25. | Atkarības līmeņa un uzvedības monitoringa analītiskajā rīkā identificetās personas novirzīt atbalsta saņemšanai, arī virtuālajā vidē piedāvājot alternatīvu saturu un interaktīvās intervences programmu, kas veicina resocializācijas iespējas. | 2024. | FM | IAUI, SPKC, VM | 1.PR (1.RR, 6.RR) |
| 26. | Izstrādāt izvērtējuma vadlīnijas indicētās profilakses intervences programmai un indicētās profilakses darbam interaktīvajā vidē, vēršot uzmanību uz pakalpojuma/programmas atbilstību labās prakses principiem (analizējot konkrētos gadījumus vai analizējot intervenču atbilstību labas prakses principiem). | 2024. | FM | IAUI, SPKC, VM | 1.PR (1.RR, 6.RR) |
| 27. | Iesaistīt NVO, kas realizē projektus atkarības profilaksē, ka arī pašvaldību institūcijas (tajā skaitā, Sociālo dienestu un skolas), SPKC, VM, LM, Ārstniecības sektoru **(**RPNC) azartspēļu atkarības līmeņa un uzvedības monitoringa analītiska rīka izstrādē un indicētās profilakses interaktīvās intervences programmas pārņemšanā un popularizēšanā. | 2021. | FM | IAUI, SPKC, VM, LM RPNC, pašvaldību institūcijas (Sociālie dienesti un skolas) | 1.PR (1.RR, 6.RR) |
| 2. Rīcības virziens – **Azartspēļu un izložu reklāmas aizlieguma kontrole un vizuālā noformējuma prasības** | | | | | |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Noteikt IAUI kā atbildīgo iestādi par reklāmas aizlieguma kontroli azartspēļu un izložu jomā. | 2021. | IAUI | EM | 3.PR (1.RR) |
|  | Izvērtēt azartspēļu un izložu reklāmas ierobežojuma efektivitāti televīzijā, radio, kā arī interaktīvajā vidē. | 2021. | FM | IAUI, KM | 3.PR (1.RR) |
| 3. | Noteikt prasības attiecībā uz preču zīmes, kā arī izkārtņu saturu azartspēļu jomā, aizliedzot izmantot tekstu vai grafiskos elementus, kas var vedināt uz dalību spēlē. | 2021. | FM, EM | IAUI | 3.PR (1.RR) |
| 4. | Ministru kabineta noteikumos noteikt vienotas prasības azartspēļu zāļu publiskās ārtelpas (tajā skaitā skatlogu noformējuma) dizainam. | 2022. | FM | IAUI | 3.PR (1.RR) |
| 5. | Noteikt VAS “Latvijas Loto” pienākumu sertificēties Eiropas Loteriju Asociācijas Atbildīgas spēles standartam, nosakot atbilstības sertifikāta nepārtrauktības uzraudzību IAUI. | 2021. | FM | IAUI | 3.PR (1.RR) |
| 3. Rīcības virziens – **Azartspēļu un izložu pieejamības regulēšana** | | | | | |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Paplašināt to vietu uzskaitījumu, kur aizliegts organizēt azartspēles, paredzot lēmuma pieņemšanu par azartspēļu organizēšanu tikai valsts līmenī.  Normatīvajos aktos noteikt šādus papildu kritērijus, vietām, kur aizliegts organizēt azartspēles:  a) ēkās vai būvēs, kur izvietotas pirmsskolas izglītības iestādes, pamata un vidējās izglītības iestādes un 250 metru attālumā/ perimetrā no to ieejas;  b) publiskos spēļu un rekreācijas laukumos (termins “publiskais spēļu un rekreācijas laukums” tiek lietots 2020.gada 7.janvāra Ministru kabineta noteikumu Nr. 18 “Spēļu un rekreācijas laukumu drošuma noteikumi” izpratnē) un 250 metru attālumā/ perimetrā no to ieejas;  c) dzīvojamās ēkās ārpus Rīgas centra un tā aizsardzības zonas, kā arī dzīvojamās ēkās citās Latvijas pilsētās. | 2021. | FM | IAUI, LM | 1.PR (1.RR, 2.RR) |
| 2. | Paaugstināt minimāli pieļaujamo azartspēļu automātu skaitu vienā azartspēļu zālē no divdesmit uz divdesmit piecām vienībām. | 2021. | FM | IAUI, LM | 1.PR (1.RR, 2.RR) |
| 3. | Izstrādāt kārtību, kādā IAUI izvērtē azartspēļu organizēšanas vietas atbilstību normatīvo aktu prasībām un izsniedz attiecīgās atļaujas. | 2022. | FM | IAUI, LM | 1.PR (1.RR, 2.RR) |
| 4. Rīcības virziens – **Nelegālā tirgus ierobežošana** | | | | | |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Normatīvajos aktos noteikt IAUI tiesības bloķēt vai ierobežot piekļuvi konkrētajai tīmekļa vietnei, kas satur azartspēļu reklāmu. | 2021. | FM | IAUI, SM | 2.PR (1.RR) |
| 2. | IAUI nodrošināt komunikāciju ar lielākajiem sociālajiem tīkliem, kā arī banneru izplatīšanas kanāliem (kā Google Adword, Aol Advertising, Right Media, BuyAds.com, OpenX) ar pieprasījumu nelegālās reklāmas nepieejamībai no Latvijas IP adresēm. | Pastāvīgi | IAUI |  | 2.PR (1.RR) |
| 3. | Īstenot informatīvo kampaņu par atbildības piemērošanu fiziskajām personām Latvijā no Latvijas teritorijas piedalīties Latvijā nelicencētās azartspēlēs un/vai nelicencētās izlozēs, kā arī citiem riskiem (atkarībām, krāpšanu un datu aizsardzības prasību neievērošanu). | Pastāvīgi | FM | IAUI | 2.PR (1.RR) |
| 5. Rīcības virziens – **Azartspēļu un izložu nozares tendenču monitorings** | | | | | |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Iesaistīto pušu sadarbības pilnveidošana labas prakses pārņemšanai un informācijas apmaiņai par aktualitātēm. | 2021. | FM | IAUI, VM, nozares pārstāvji | 2.PR (1.RR, 3.RR) |
| 2. | Reģionālās sadarbības starp Baltijas valstīm nodrošināšana. | 2021. | IAUI | FM | 2.PR (1.RR, 3.RR) |
| 3. | Nodrošināta sistematizēta statistikas apkopošana, retrospektīvā tendenču izvērtēšana. | 2021. | IAUI | FM | 2.PR (1.RR) |
| 4. | Publikācijas un informatīvie materiāli. | 2021.-2027. | IZM, IAUI | VM | 2.PR (2.RR) |
| 5. | Izvērtēt nepieciešamību azartspēļu un izložu regulējumu attiecināt arī uz videospēlēm, kā arī noteikt pasākumus azartspēļu atkarības veidošanas risku mazināšanai videospēlēs. | 2021. | IAUI | FM, PTAC, VM, KM, IZM, LM | 2.PR (1.RR) |
| 6. Rīcības virziens – **IAUI veiktā uzraudzības procesa pilnveidošana** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Normatīvajos aktos noteikt azartspēļu organizēšanas vietu atļauju izsniegšanas procesa centralizēto pieeju, par atbildīgo nosakot IAUI. | 2021. | FM | IAUI | 2.PR (1.RR) |
| 2. | Nodrošināt informācijas apmaiņu starp IAUI un VID par fiziskai personai izmaksātajām summām, veicot attiecīgus grozījumus normatīvajos aktos. | 2022. | IAUI | VID | 2.PR (3.RR) |
| 3. | Nodrošināt video ieraksta glabāšanas termiņu azartspēļu organizēšanas vietās līdz 30 dienām. | 2022. | FM | IAUI | 2.PR (3.RR) |
| 4. | IAUI kapacitātes stiprināšana – 2 amata vietas - saistībā ar interaktīvo azartspēļu tendencēm, reklāmas aizlieguma ievērošanas uzraudzības funkcijām, azartspēļu organizēšanas vietu atļauju centralizētā procesa ieviešanu, kā arī atkarības profilaktisko pasākumu pastiprināšanu. | 2021. | FM | IAUI | 2.PR (3.RR) |

## **Teritoriālā perspektīva**

Ietekme uz valsts (pašvaldību) teritoriālā plānojuma aspektiem ir atkarīga no izvēlētajiem Pamatnostādņu rīcības virzienu risinājumiem. Teritoriālās attīstības perspektīva tiks ietekmēta, pieņemot lēmumu par risinājumu azartspēļu fiziskās pieejamības ierobežojumu rīcības virzienā.

## **Ietekme uz valsts un pašvaldību budžetiem**

**Pamatnostādņu īstenošanai plānotie finanšu avoti ir valsts un pašvaldību budžets**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pasākums** | **Atbildīgā institūcija** | **Finansējuma avots** | **2021.** | **2022.** | **2023.** | **2024.** | **2025.** | **2026.** | **2027.** | |
| **Ietekme uz bilanci saistībā ar budžeta izdevumiem t.sk.:** | | | | | | | | | |
| Īstenot valsts mēroga **sabiedrības informēšanas pasākumus** par procesu atkarības riskiem un pieejamo palīdzību iedzīvotājiem, kuri cieš no procesu atkarības. | VM, SPKC | ESF finansējums | 50 000 | 50 000 | 0 | 0 | 0 | 0 | 0 |
| Nodrošināt **pašvaldībās veselības profilakses un veicināšanas pasākumus** procesu atkarības (tostarp azartspēļu atkarības) risku mazināšanai. | VM | ESF finansējums[[1]](#footnote-1) | 0 | 0 | 0 | 0 | 0 | 0 | 0 |
| Īstenot valsts mēroga **sabiedrības informēšanas pasākumus par IAUI piedāvātajiem** **psihologu pakalpojumiem**, pašatteikušos personu/spēlētāju reģistru. | FM | Valsts budžets | 0 | 0 | 0 | 0 | 0 | 0 | 0 |
| Izvērtēt iespēju **paplašināt konsultatīvā tālruņa smēķēšanas atmešanai** (67037333) darbību, nodrošinot telefonisku atbalstu arī iedzīvotājiem, kuri vēršas pēc palīdzība procesu atkarības, tai skaitā patoloģiskas azartspēļu spēlēšanas tieksmes rezultātā. | SPKC, VM | Valsts budžets[[2]](#footnote-2) | 54 653 | 54 653 | 54 653 | 54 653 | 54 653 | 54 653 | 54 653 |
| Īstenot izglītojošas **profilakses programmas skolās par procesu atkarības riskiem**, adaptējot labās prakses programmas modeli no citām valstīm:  1) izstrādāt materiālus izglītojošām skolu prevencijas programmām skolēniem, programmu vadītājiem;  2) apmācīt programmu vadītājus;  3) īstenot programmu (norāda skaitu) skolās Latvijā. | SPKC, VM | ESF finansējums [[3]](#footnote-3),[[4]](#footnote-4) | 75 756 | 11 652 | 11 652 | 11 652 | 11 652 | 11 652 | 11 652 |
| Īstenot **iedzīvotāju paradumu monitoringu**, veicot regulārus pētījumus par atkarības izraisošo procesu lietošanas tendencēm un paradumiem valstī. | SPKC, VM | Valsts budžets[[5]](#footnote-5) | 0 | 0 | 0 | 99 220 | 0 | 0 | 0 |
| **Paplašināt funkcijas un celt IAUI kapacitāti**, IAUI kapacitātes stiprināšana – 2 amata vietas | IAUI | Valsts budžets[[6]](#footnote-6) | 0 | 0 | 0 | 0 | 0 | 0 | 0 |
| Uzlabot pieejamību valsts apmaksātai **Minesotas stacionārās ārstēšanas** programmai personām, kurām diagnosticēta patoloģiska tieksme uz azartspēlēm, palielinot apmaksāto ārstēšanas vietu skaitu (aptuveni par 100 pacientiem gada laikā). | VM | Valsts budžets | 169 294 | 169 294 | 169 294 | 169 294 | 169 294 | 169 294 | 169 294 |
| Nodrošināt valsts apmaksātas veselības vai klīnisko **psihologu vadītas ambulatorās atbalsta grupas personām**, kurām diagnosticēta patoloģiska tieksme uz azartspēlēm. | VM | Valsts budžets | 116 282 | 61 574 | 61 574 | 61 574 | 61 574 | 61 574 | 61 574 |
| Īstenot **apmācības klīniskajiem un veselības psihologiem**, lai pilnveidotu profesionālās zināšanas un iemaņas attiecībā uz palīdzības sniegšanu izložu un azartspēļu spēlētājiem, tai skaitā personām, kurām raksturīga patoloģiska tieksme uz azartspēļu spēlēšanu. | VM | ESF finansējuma ietvaros | 0 | 65 821 | 24 768 | 0 | 0 | 0 | 0 |
| * Nodefinēt riskanta spēlētāja pazīmes: * Veikt regulāros pētījumus par indicētās profilakses īstenotām programmām, procesu atkarības (it īpaši azartspēļu atkarībai interaktīvajā vidē) novēršanai citās valstīs, kas atbilst labās prakses principiem, piedāvājot Latvijā ieviest strukturētu, teorijā balstītu un empīriski pamatotu (novērtētu) programmu. * - Izstrādāt azartspēļu atkarības līmeņa un uzvedības monitoringa analītisko rīku, kas ļauj identificēt riskantos spēlētājus, kuriem vēl nav diagnosticēta  procesu atkarība.   - Atkarības līmeņa un uzvedības monitoringa analītiskajā rīkā identificetās personas novirzīt atbalsta saņemšanai, arī virtuālajā vidē piedāvājot alternatīvu saturu un intervences programmu, kas veicina resocializācijas iespējas.  - Izstrādāt izvērtējuma vadlīnijas indicētās profilakses intervences programmai un indicētās profilakses darbam interaktīvajā vidē, vēršot uzmanību uz pakalpojuma/programmas atbilstību labās prakses principiem (analizējot konkrētos gadījumus vai analizējot intervenču atbilstību labas prakses principiem).  - Iesaistīt NVO, kas realizē projektus atkarības profilaksē, ka arī pašvaldību institūcijas (tajā skaitā, Sociālo dienestu un skolas), SPKC, VM, LM, Ārstniecības sektoru(RPNC) azartspēļu atkarības līmeņa un uzvedības monitoringa analītiska rīka izstrādē un indicētās profilakses interaktīvās intervences programmas pārņemšanā un popularizēšanā. | FM | ESF finansējuma ietvaros | 90 000 | 90 000 | 500 000 | 300 000 | 180 000 | 70 000 | 70 000 |
| **KOPĀ,**  *tai skaitā:* |  |  | **555 985** | **502 994** | **821 941** | **696 393** | **477 173** | **367 173** | **367 173** |
| *Valsts pamatbudžetā* |  |  | **340 229** | **285 521** | **285 521** | **384 741** | **285 521** | **285 521** | **285 521** |
| *Pašvaldību budžetos* |  |  |  |  |  |  |  |  |  |
| *Speciālajā budžetā* |  |  |  |  |  |  |  |  |  |

Finanšu ministrs J.Reirs

1. SPKC vēl nav vienojies ar pašvaldībām par īstenojamo pasākumu tematiku, plānoto finansējumu un pasākumu skaitu ESF 9.2.4.2. pasākuma “Pasākumi vietējās sabiedrības veselības veicināšanai un slimību profilaksei” (turpmāk - 9.2.4.2.pasākums) projekta Nr. 9.2.4.2/16/I/106 “Slimību profilakses un kontroles centra organizēti vietēja mēroga pasākumi sabiedrības veselības veicināšanai un slimību profilaksei pašvaldībās” papildus finansējuma veselības veicināšanas un slimību profilakses pasākumu īstenošanai no 2020.gada līdz 2023.gada beigām (2.kārtas finansējumu). Šādu informāciju SPKC varēs sniegt tad, kad tiks noslēgti pakalpojuma līgumi par attiecīgo atbalsta darbību īstenošanu, kas varētu būt š.g. beigās un būs tikai par tām pašvaldībām, kurās pasākumus īstenos SPKC. [↑](#footnote-ref-1)
2. Jautājums par papildu finansējuma piešķiršanu pamatnostādņu pasākumu īstenošanai skatāms Ministru kabinetā gadskārtējā valsts budžeta projekta un vidējā termiņa budžeta ietvara projekta sagatavošanas procesā kopā ar visu ministriju un citu centrālo valsts iestāžu prioritāšu pieteikumam, ievērojot valsts budžeta finansiālās iespējas. [↑](#footnote-ref-2)
3. Programmas īstenošana plānota 2021. un 2022.gadā. Sākot no 2022.gada nepieciešams papildu finansējums pedagogu apmācībām. [↑](#footnote-ref-3)
4. Jautājums par papildu finansējuma piešķiršanu pamatnostādņu pasākumu īstenošanai skatāms Ministru kabinetā gadskārtējā valsts budžeta projekta un vidējā termiņa budžeta ietvara projekta sagatavošanas procesā kopā ar visu ministriju un citu centrālo valsts iestāžu prioritāšu pieteikumam, ievērojot valsts budžeta finansiālās iespējas. [↑](#footnote-ref-4)
5. Jautājums par papildu finansējuma piešķiršanu pamatnostādņu pasākumu īstenošanai skatāms Ministru kabinetā gadskārtējā valsts budžeta projekta un vidējā termiņa budžeta ietvara projekta sagatavošanas procesā kopā ar visu ministriju un citu centrālo valsts iestāžu prioritāšu pieteikumam, ievērojot valsts budžeta finansiālās iespējas. [↑](#footnote-ref-5)
6. Finanšu ministrijas esošā resora ietvaros. [↑](#footnote-ref-6)